เรื่องร้องเรียน: ถนนชำรุด   เส้นเลียบคลองบางบัวฝั่งตรงข้ามวัดบางบัวหน้าบ้านเลขที่ 183 ซอยพหลโยธิน 46(บ้านหลังนี้ไม่ได้เข้าร่วมโครงการบ้านมั่นคง)สภาพถนนหน้าบ้านจะต่ำกว่าบ้านในโครงการและแนวการสร้างเขื่อนก้อมาหยุดที่บ้านในโครงการโดยไม่ได้ดำเนินการสร้างต่อเป็นเวลาเกือบ 2 ปีแล้วทำให้พื้นที่ถนนต่างระดับกันเวลาฝนตกน้ำไหลเข้ามาท่วมถนนไหลเข้ามาในบ้านและทำให้มีน้ำท่วมขังหน้าบ้านเดือดร้อนคะ
การดำเนินการของเจ้าหน้าที่: สำนักการระบายน้ำขอเรียนว่าปัจจุบันโครงการก่อสร้างเขื่อน ค.ส.ล.และประตูระบายน้ำ คลองลาดพร้าว คลองบางบัว คลองถนน คลองสอง และคลองบางซื่อ จากบริเวณเคลื่อนเดิมอุโมงค์ยักษ์พระรามเก้า-รามคำแหง ไปทางประตูระบายน้ำคลองสองสายใต้ โดยโครงการมีความยาวทั้งสิ้น ๔๐,๘๑๐ เมตร ซึ่งได้ก่อสร้างเขื่อนไปแล้ว ๒๖,๐๐๘ เมตร คิดเป็น ๖๓.๗๐% ของโครงการ ส่วนพื้นที่ที่เหลือยังติดอุปสรรคการรื้อย้ายบ้านรุกล้ำจึงทำให้ไม่สามารถดำเนินการก่อสร้างในบริเวณดังกล่าวได้ และผู้รับจ้างได้หยุดการทำงานก่อสร้างโดยสิ้นเชิงตั้งแต่วันที่ ๑๔ กุมภาพันธ์ ๒๕๖๕ ทั้งนี้ สำนักการระบายน้ำอยู่ระหว่างขออนุมัติบอกเลิกสัญญากับบริษัทฯ เพื่อดำเนินการหาผู้รับจ้างรายใหม่มาทำงานก่อสร้างต่อโดยเร็ว  ในส่วนเรื่องร้องเรียนถนนชำรุดนั้นไม่ได้อยู่ในความรับผิดชอบของสำนักการระบายน้ำ
ความเห็นของผู้แจ้ง: อยากให้หน่วยงานติดตามปัญหาต่างๆในชุมชนให้เร็วกว่าเดิมและแก้ปัญหาเฉพาะหน้าก่อนจะมีงบประมาณของหน่วยงานลงมา จะได้ลดปัญหาลงบ้างไม่มากก้อน้อย แต่เจ้าหน้าที่ก้อทำได้ดีเพิ่มการติดตามปัญหาให้เร็วอีกหน่อยและสอบถามความต้องการของคนในชุมชน
พื้นที่: แขวงเสนานิคม เขตจตุจักร กรุงเทพมหานคร